|  |  |
| --- | --- |
|  | **ОБЯВА****за приемане на проектни предложения за предоставяне на****безвъзмездна финансова помощ от страна на Република България** |

Министерство на външните работи на Република България чрез Посолството/ Генералното консулство на Република България в Република Сърбия обявява процедура по приемане и подбор на предложения за проекти, които ще бъдат изпълнявани с безвъзмездна финансова помощ в рамките на официалната помощ за развитие на Република България с начален срок на изпълнение през 2024 година.

**Приоритетните области и направления за изпълнение на проекти на територията на Република Сърбия са:**

|  |
| --- |
| * Защита правата на човека, прилагането на правозащитните стандарти и подобряване достъпа до правосъдие.
* Утвърждаването на демократичните ценности и реформиране на публичния сектор съгласно европейските стандарти в контекста на процеса на европейската интеграция на Сърбия /вкл. чрез изпращането на български експерти/.
* Повишаването на административния капацитет с цел укрепване на върховенството на закона, демократичното управление и насърчаване на гражданското общество и социалното включване на младите хора в процеса на вземане на решение.
* Свързаност – малък и среден бизнес, предприемачество, създаване на работни места за младите хора с акцент върху регионите, които са най-слабо развити по отношение на икономическото развитие, достъпа до образование, здравеопазване и др.
* Подобряване на учебната среда в образователните институции с фокус върху слабо развитите региони и учебните заведения.
* Осигуряване на качествена и здравословна околна среда и устойчиво управление на природните ресурси.
* Подобряване на енергийната ефективност на обществен и социално значим сграден фонд с акцент върху регионите, които са най-слабо развити по отношение на икономическото развитие.
 |

**1. Цели и обхват на проектите:**

|  |
| --- |
| * Оказване на съдействие за процесите на демократични реформи, защита на правата на човека и правата на малцинствата, укрепване на върховенството на закона, на публичните институции, на гражданското общество, на пазарната икономика и др., включително в контекста на подкрепата за европейската интеграция;
* Стимулиране и подпомагане на изграждането на административния капацитет на Сърбия за постигане на процесите на демократичните реформи и спазването на правата на човека и правата на малцинствата, особено по отношение на институции, които към момента нямат достатъчно опит и кадрови капацитет за съответните функции и дейности;
* Подкрепа за свободата на словото и медиите чрез насърчаване на качествена, независима и гражданска журналистика;
* Подобряване на бизнес средата и повишаване на заетостта;
* Стимулиране на добрите практики в сферата на мониторинга и опазването на околната среда, както и в устойчивото управление на природните ресурси.
 |

**2.   Целеви групи:**

|  |
| --- |
| * Неправителствени организации;
* Организации на местно самоуправление;
* Образователни институции;
* Младите хора в Република Сърбия;
* Малцинствените групи;
* Еко организации.
 |

**3.   Очаквани резултати:**

|  |
| --- |
| * утвърждаване на доброто име и международния авторитет на България;
* подобряване на социално-икономическото развитие и доброто управление;
* задълбочаване на взаимодействието между институциите на централно, регионално и местно ниво и пр.;
* видим напредък в гарантирането на правата на националните малцинства чрез ефективно прилагане на правозащитни стандарти и укрепване на правозащитната култура на местните администрации и националните съвети на националните малцинства;
* подкрепа за свободата на словото и медиите чрез насърчаванe на качествена, независима и гражданска журналистика;
* засилване на административния капацитет за демократични реформи и укрепване на върховенството на закона, насърчаване на доброто управление;
* повишаване информираността и гражданската активност на младите хора и тяхното овластяване при управление на публичните политики;
* създаване на по-добри условия и повишаване конкурентоспособността за малкия и среден бизнес и предприемачеството, със специално внимание към създаването на нови възможности за младите хора;
* по-качествена и здравословна околна среда и устойчиво управление на природните ресурси.
 |

**4. Допустими стойности на проектите:**

4.1. Минималната допустима стойност на проект е 10 000 лв. /около 5 000 евро/

4.2. Максимална стойност на проект е:

* за проекти, чиято основна цел е доставка на стоки и/или предоставяне на услуги - до 80 000 лв. /около 40 900 евро/;
* за проекти, чиято основна цел е извършване на ремонтни и/или строителни дейности – до 160 000лв./около 81 800 евро/.

4.3. Осигурено от кандидата съ-финансиране на дейности по проекта ще се разглежда като предимство при оценяването, подбора и одобряването на проектите.

4.4 Проектни предложения, предвиждащи съвместни дейности с български институции /министерства, училища, висши учебни заведения, институти, научно-изследователски центрове, неправителствени организации и др. / **също ще се разглеждат с предимство**.

**5. Срокове за изпълнение и продължителност на проектите:**

5.1. Проектните предложения трябва да съдържат индикативен начален срок за изпълнение на проекта след 15 януари 2024 г. и не по-късно от 30 ноември 2024 г.

5.2. Крайният срок за изпълнение на проекта не може да бъде по-късно от 31 декември 2026 г.

**6. Допустими кандидати:**

* Първостепенни и второстепенни разпоредители с бюджет – юридически лица на Република Сърбия;
* Международни и местни неправителствени организации;
* Общини и техни обединения;
* Образователни, здравни и социални институции;
* Международни хуманитарни организации;
* Други организации и сдружения, които нямат политически цели и не участват в политически формации.

**Кандидати, чиито проекти ще се разглеждат приоритетно за предстоящата процедура за 2024 г.**

* Бенефициенти, чийто проект/ти от предходни години са успешно завършени в срока на договора/анекса и с приети от МВнР финални отчети.
* Бенефициенти, които са представили междинни отчети по проекти от предходни години в срока на договора/анекса (не се отнася за проекти, финансирани и изпълняващи се за 2023 г.)
* Кандидати с устойчива проектна история поне 2 години.
* Кандидати със срок на регистрация на дейността не по-малък от 2 години вкл. и такива, чиято регистрация е заличавана и има прекъсване на дейността не по вина на кандидата, но не по-малък от горепосочения срок.

Кандидатите могат да подават не повече от 2 проектни предложения по настоящата обява. В случай че кандидат подаде повече от 2 предложения, всички негови подадени проектни предложения ще бъдат изключени от последваща оценка.

Настоящи бенефициенти, които не са възстановили в срок дължими средства от изпълнявани предишни проекти, финансирани по Програмата за сътрудничество за развитие, няма да бъдат допускани.

Няма да се допускат физически и юридически лица, за които са налице обстоятелства по чл. 23, ал. 3-8 от Постановление № 234 на Министерския съвет от 01.08.2011 г. за политиката на Република България на участие в международното сътрудничество за развитие /Виж Анекс 1 по-долу/

**7.   Допустими дейности и разходи по проектите:**

**7.1. Допустими дейности**

Дейности, допринасящи за укрепване на публичните институции в страната-партньор, отговорни за разработване и прилагане на националната политика в приоритетните области и целящи да съдействат за засилване на тяхната прозрачност, отговорност и ефективност и допринасящи за укрепване развитието на гражданското общество и повишаване на приноса му за социалната справедливост, демокрацията и устойчивото развитие, например:

* Разработване на нови/осъвременяване на съществуващи обучителни модули;
* Организиране и провеждане на обучения за служителите от администрацията на страната-партньор;
* Провеждане на обучения по конкретни теми в български институции за обмен на добри практики и повишаване на квалификацията на служителите от администрацията на страната-партньор;
* Организиране и провеждане на семинари, форуми, конференции;
* Разработване на изследвания и стратегии;
* Дейности за повишаване на информираността за правата на гражданите;
* Дейности за насърчаване на мултикултурния диалог и за ограничаване на расизма, ксенофобията, словото на омраза, дискриминацията и нетърпимостта в обществото
* Дейности за подобряване на диалога между неправителствените организации и местните, регионалните и националните власти;
* Дейности, свързани с подобряване качеството на социална инфраструктура /образователна/здравна/ и повишаване потенциала на обектите чрез доставка на оборудване и материали, строителни работи, възстановяване, подновяване, рехабилитация, мерки за запазване и подобряване на прилежащите сгради и инфраструктура, обществените сгради и други допълващи обекти, например: Доставка на оборудване и материали, предназначени за обекти държавна или общинска собственост – училища, болници, детски градини, домове за стари хора и т.н.; Строителни-ремонтни работи за подобряване състоянието на обекти, които са държавна или общинска собственост – училища, болници, детски градини, домове за стари хора и т.н.

**7.1.2.**   **Задължителни дейности, които трябва да бъдат предвидени в проекта:**

* Изготвяне на одитен доклад от независим финансов одитор;
* Дейности за осигуряване на публичност и видимост на предоставената финансова помощ, съгласно Насоките за публичност и видимост на българската помощ за развитие, на стойност от 3 до 5 % от общата стойност на проекта, но не повече от 5 хиляди лева;
* При реализирането на всички проекти, финансирани с българската помощ за развиетие, следва да се прилагат Насоките за публичност и видимост на българската помощ за развитие /виж Приложение № 2/.

**7.2.** **Допустими и недопустими разходи**

**7.2.1. Разходите за изпълнение на проекта трябва да отговарят едновременно на следните условия:**

* Да бъдат извършени в рамките на посочените в споразумението за целево безвъзмездно финансиране срокове след началото и преди изтичане на срока за изпълнение на проекта;
* Да са законосъобразни, да са необходими и пропорционални на изпълнението на допустимите по проекта дейности по начин, съвместим с принципите на икономичност, ефективност и ефикасност;
* Да са извършени срещу необходимите разходооправдателни документи - фактури или други документи с еквивалентна доказателствена стойност съгласно националното законодателство;
* Да са в рамките на стойността на проекта;
* Да са за дейности, които не са финансирани със средства по друг проект, програма или каквато и да е друга финансова схема, произлизаща от националния бюджет, бюджета на ЕС или на друг донор;
* Изборът на доставчик на стоки и услуги да е извършен в съответствие с действащото приложимо национално законодателство;
* Разходите за организация и управление /разходи за ръководител/координатор на проект/ да са в размер до 10 % от общите допустими разходи по отделния проект.

**7.2.2. Недопустими разходи**

* Разходи, които са извън обхвата на допустимите дейности по настоящата обява
* Комунални разходи - телефонни разходи, абонамент за интернет услуги, вестници и списания, канцеларски материали; разходи за текуща поддръжка на сгради като ток, вода, данъци, общински такси и др.
* Банкови разходи - лихви върху кредити, такси по обслужване на дългове и неустойки за забавени плащания, такси за финансови транзакции и други
* Подлежащо на възстановяване ДДС
* Разходи, които се покриват от други източници
* Глоби, неустойки и разходи за съдебни процеси
* Необосновани разходи, направени за дейности извън договорените в споразумението

**7.2.3. Разчети на разходите**

Попълненият разчет на разходите е неразделна част от проектното предложение, с което се кандидатства за предоставяне на безвъзмездна финансова помощ по обявената конкурсна процедура. Разчетът следва да съдържа конкретна и ясна информация за планираните разходи по дейности в съответствие с планираните в проектното предложение.

Разчетът на разходите се въвежда по дейностите, включени в проектното предложение (Организация и управление, Комуникационен план и др.), като за всяка дейност се въвеждат последователно разходите за всички предвидени поддейности, отнасящи се към конкретната дейност (например за организиране на събитие и др.). В колона „Вид дейност“ следва да се въведе конкретно описание за всеки специфичен разход.

При планиране на разходите, свързани с публичност и видимост на проекта, следва да се спазват изискванията, описани подробно в Насоките за публичност и видимост на Българската помощ за развитие.

**8. Необходими документи за кандидатстване:**

Формуляр за кандидатстване е наличен на следната интернет страница на български и английски език: https://www.mfa.bg/bg/3865.

Всички графи на формуляра следва да бъдат надлежно попълнени на български и/или английски език. В случай на установяване на пропуски, които възпрепятстват оценката на проектното предложение, Посолството/ Генералното консулство на Република България в Република Сърбия може да изисква в кратки срокове допълнителна информация. Не получаването на такава информация в определения срок се счита за основание за отхвърляне на предложението.

**9. Начин и срокове за приемане на проектите:**

|  |
| --- |
| Проектните предложения ще се приемат по електронната поща на адрес:bul\_oda\_serbia@mfa.bg***Проектните предложения трябва задължително да бъдат изпращани като два отделни файла - /1/ във формат Word и /2/ във формат PDF (сканиран с подпис и печат).*** Проектите следва да бъдат на български или на английски език. **Проектите се приемат в срок до 30 май 2023 г.** |

**10. Критерии за първоначална оценка и допустимост на проектните предложения**

До оценяване ще бъдат допуснати проектните предложения, които съответстват на следните критерии за съответствие и допустимост:

* Кандидатът е допустим бенефициент, съгласно обявата за набиране на проектни предложения;
* Формулярът за кандидатстване е попълнен коректно и съдържа необходимата информация за оценка на проектното предложение (попълнени са всички приложими полета от формуляра за кандидатстване);
* Сроковете за изпълнение и продължителността на проекта отговарят на посочените в обявата;
* Целите и обхватът на проектното предложение съответстват на заложените в обявата приоритетни области и направления на ОПР;
* Проектното предложение е в съответствие с Целите за устойчиво развитие и приоритетните цели на Средносрочната програма за помощ за развитие и хуманитарна помощ на Р България за периода 2020-2024 г.;
* Целевите групи по проектното предложение отговарят на посочените в обявата;
* Проектните дейности са допустими, съгласно Указанията на Комитета за помощта за развитие на Организацията за икономическо сътрудничество и развитие за дейности, които се отчитат като ОПР;
* Проектното предложение включва комуникационни дейности, които осигуряват видимост на предоставената от България финансова помощ;
* Очакваните резултати от предвидените в проектното предложение дейности и заложените индикатори за измерването им са ясно дефинирани.

**11. Цикъл на плащанията по одобрени проекти**

Плащанията по одобрените проектни предложения се извършват по следния начин въз основа на сключено споразумение (по образец):

Авансово плащане – в размер на 50 % от размера на одобрените средства по проекта;

Междинно плащане (втора вноска) – в размер на 40% от одобрените средства по проекта след получаването и одобряването от Министерството на външните работи на междинен доклад и финансов отчет за междинното изпълнение на проекта;

Окончателно плащане – сумата за покриване на направените от бенефициента разходи за приключване на проекта, но не повече от 10% от одобрените средства по проекта, след получаването и одобряването от Министерството на външните работи на окончателен доклад, консолидиран финансов отчет за изпълнението на дейностите, одитиран от независим финансов одитор.

**Всички непредвидени разходи над одобрените по бюджета на конкретния проект се финансират със собствени средства.**

**Разчетите на разходите трябва да бъдат съобразени с посочения цикъл на плащане.**

**12. Кандидатите трябва да посочат дали се очаква проектът да има негативен ефект върху околната страна в страната на изпълнение, както и необходимост от екологична оценка на въздействието съгласно местното законодателство.**

**13. Допълнителна информация:**

Кандидатите се уведомяват за резултатите от процедурата по оценяване, подбор и одобрение на проектните предложения в срок до 14 работни дни от приключване на отделните етапи на процедурата. Посолството/ Генералното консулство на Република България в Република Сърбия няма задължение да информира кандидатите за основанията за одобрение или отхвърляне на постъпилите проектни предложения.

**Приложение 1**

**Постановление № 234 на Министерския съвет от 01.08.2011 г. за политиката на Република България на участие в международното сътрудничество за развитие (извадки)**

**Чл.23**(**3**) **Не може да кандидатства за участие в предоставяне на помощ за развитие юридическо лице, което**:

1. е обявено в несъстоятелност;
2. е в производство по ликвидация или се намира в подобна процедура съгласно националните закони и подзаконови актове;
3. е в открито производство по несъстоятелност или е сключило извънсъдебно споразумение с кредиторите си по смисъла на чл. 740 от Търговския закон, а в случай че кандидат е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или е преустановило дейността си;
4. е лишено от правото да упражнява определена професия или дейност съгласно законодателството на държавата, в която е извършено нарушението;
5. има парични задължения към държавата или към община по смисъла на чл. 162, ал. 2 от Данъчно-осигурителния процесуален кодекс, установени с влязъл в сила акт на компетентен орган, освен ако е допуснато разсрочване или отсрочване на задълженията, или парични задължения, свързани с плащането на вноски за социално осигуряване или данъци съгласно правните норми на държавата, в която е установено;
6. има наличие на непогасени частни задължения към държавата, изброени в чл. 3, ал. 7 от Закона за Националната агенция за приходите.

**(4) Не може да кандидатства за участие в предоставянето на помощ за развитие юридическо лице, член на чийто управителен орган**:

1. е осъждан с влязла в сила присъда за престъпление от общ характер;
2. не е изпълнил задълженията си, свързани с плащане на вноски за социално осигуряване или плащане на данъци в съответствие с приложимото към лицето законодателство;
3. е предоставил умишлено документи с невярно съдържание при осигуряване на информация, изискана като условие за финансиране на дейности по линия на помощта за развитие, или не е предоставил такава информация;
4. е лишен от правото да упражнява определена професия или дейност съгласно законодателството на държавата, в която е извършено нарушението;
5. е юридическо лице, за което е налице обстоятелство по ал. 3;
6. има наличие на непогасени частни задължения към държавата, изброени в чл. 3, ал. 7 от Закона за Националната агенция за приходите.

**(6) Когато членове на управителните органи са юридически лица, изискванията на ал. 5 се отнасят до техните представители в съответните управителни органи.**

**(7) Не могат да кандидатстват за участие в предоставянето на помощ за развитие лица**:

1. при които член на управителен или контролен орган, както и временно изпълняващ такава длъжност, включително прокурист или търговски пълномощник, е свързано лице по смисъла на § 1, т. 1 от допълнителната разпоредба на Закона за предотвратяване и установяване на конфликт на интереси с ведомството, администриращо съответния проект, или със служители на ръководна длъжност в неговата организация;
2. които са сключили договор с лице по чл. 21 или 22 от Закона за предотвратяване и установяване на конфликт на интереси.

**Приложение № 2**

**НАСОКИ ЗА ПУБЛИЧНОСТ И ВИДИМОСТ НА БЪЛГАРСКАТА ПОМОЩ ЗА РАЗВИТИЕ**

1. **Информационните материали** използвани при изпълнение на комуникационния план по проекти за развитие, финансирани със средства по **Българската помощ за развитие**, следва да съдържат ***следните задължителни елементи на визуализация***:
	1. Логото на Българска помощ за развитие[[1]](#footnote-1); знамето на страната партньор, или логото на бенефициента, който изпълнява проекта; текст на официалния език на страната партньор, запазващ смисъла на следния текст на български и английски език ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid*** (в случай, че името на проекта е вече упоменато в съответния материал текстът може да бъде изписан, както следва: ***Този проект е финансиран със средства по Българската помощ за развитие /This project is funded with the Bulgarian Development Aid/***); в случай, че информационните материали са предвидени за аудитория, говореща различен език от официалния език на страната-партньор, текстът може да бъде изписан на английски език, а при нужда и на езика на целевата аудитория, ако тя говори един и същи език, различен от официалния език на страната партньор.

* 1. При проект, който се съфинансира и/или изпълнява едновременно от друг донор и/или международна организация изброените в т. 1.1. задължителни елементи, да бъдат съобразени и адаптирани към правилата за публичност на съфинансиращата организация, без да бъдат изпускани задължителните елементи изброени в т. 1.1.
	2. При публикации, научни издания, наръчници, информационни уеб страници и други, които са свързани с представяне на социологически проучвания, статистически данни, анализи и т.н., които представляват оценка и/или могат да повлияят върху аудиторията по друг начин освен да информират, представяйки факти, да бъде използван следния текст като забележка:
* *Настоящата публикация (или друг вид материал) е изготвена с финансовата подкрепа на Българската помощ за развитие. Отговорност за съдържанието носят единствено изпълнителите на проекта /име на организацията изпълнител/ . При никакви обстоятелства материалите (в съответната публикация/материал) не могат да се разглеждат като отразяващи позицията на Република България и Българската помощ за развитие. / This publication has been produced with the assistance of the Bulgarian Development Aid. The contents of this publication are the sole responsibility of <name of the author/contractor/implementing partner/international organisation> and can in no way be taken to reflect the views of the Republic of Bulgaria and the Bulgarian Development Aid.*
1. **Печатни информационни материали**
	1. ***Брошури, дипляни, листовки, плакати, информационни бюлетини, дипломи и сертификати от проведени обучения, присъствени списъци, папки, тефтери, тетрадки, блок-листа и др.*** – следва да съдържат текста и логото на Българската помощ за развитие, съобразен със спецификите на целевата аудитория;
	2. ***Банери и рекламни пана и др.*** – следва да съдържат всички задължителни елементи на визуализация, включително логото на Българската помощ за развитие. При тях може да се добави и наименованието, както и логото на бенефициента. Бенефициентът може да постави банери или рекламни пана и др. (напр. в помещенията на институции, изпълняващи или ползващи се от резултатите от проекти финансирани със средства на Българската помощ за развитие). Те се поставят в залите, където се провеждат събития по проектите – семинари, конференции, обучения, срещи и др.;
	3. ***Промоционални и рекламни материали с малък размер (химикалки, USB, ключодържатели, значки, запалки и др.)*** – предвид малката площ на печатаемото поле задължителен елемент за визуализация е текстът: Българска помощ за развитие /Bulgarian Development Aid/ и лого на език, съобразен със спецификите на целевата аудитория;
	4. ***Информационни табели*** – информационните табели следва да съдържат всички задължителни елементи за визуализация, като текстът се изписва задължително на официалния език на страната партньор и на английски език. При техническа възможност на място е препоръчително на информационната табела да бъде поставено логото на Българската помощ за развитие, при възможност придружено с логото или национално знаме на бенефициера на проекта.
2. **Публични събития –** Организаторите на информационни и обучителни събития (семинари, конференции, работни срещи, информационни дни и др.), свързани с изпълнението на проекти за развитие финансирани със средства по Българската помощ за развитие /Bulgarian Development Aid/, следва изрично да оповестяват, че съответният проект се финансира със средства по Българската помощ за развитие /Bulgarian Development Aid/, като използват горепосочените елементи на мерките за информиране и публичност. Те могат да направят това чрез поставяне на банери в залите, където се провежда мероприятието, в които е включено логото на Българската помощ за развитие

Всички документи, публикации и рекламно-информационни материали, свързани със събитието, трябва да отговарят на изискванията за визуализация, съгласно тези указания /прес-съобщения, сертификати за участие, рекламно-информационни карета, мултимедийни презентации, плакати и т.н/.

1. **Статии и интервюта** – При публични изяви, статии и интервюта на представители на бенефициента, свързани с проекта е необходимо да се посочи ролята на Българската помощ за развитие /Bulgarian Development Aid/.
2. **Платени публикации и излъчвания** – /рекламни карета, рекламни спотове, заставки, репортажи, филми, PR материали и др./ следва да бъде инкорпориран текстът: ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid*** и да се постави логото на Българската помощ за развитиекато задължителен елемент за визуализация, съобразен със спецификите на целевата аудитория.
3. **Интернет**

За информацията, разпространявана по интернет на уеб страниците, включително банери, графични изображения и други визуални материали, публикувани в страниците в социалните мрежи и чрез други онлайн платформи използвани от организациите, изпълняващи проекти по българската помощ за развитие, да бъде предвидено разполагането на текст „***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid***, съобразявайки се със спецификите на комуникационния канал и аудиторията, като при възможност се разполага логото на Българската помощ за развитие (знамето на Р България) и знамето на страната-партньор.

1. **Информационни стикери**

При закупуване на техническо и/или офис оборудване, необходимо за изпълнението на проекта или в резултат от него, бенефициентът следва да постави стикер на подходящо място на повърхността на оборудването. На стикера трябва да бъдат визуализирани (знамето на Р България) логото на Българската помощ за развитие, знамето на страната партньор или логото на бенефициера, придружени с текс: ***Проект /име на проекта/ се финансира със средства по Българската помощ за развитие /The project /Project Title/ is funded with the Bulgarian Development Aid.***

1.   [↑](#footnote-ref-1)